પ્રધાનમંત્રી નરેન્દ્ર મોદી બુધવારે સરદાર સરોવર નર્મદા બંધ સામે સાધુ બેટ પર બનેલી દુનિયાની સૌથી ઉંચી પ્રતિમા સ્ટેચ્યુ ઓફ યુનિટીનું લોકર્પણ કરશે. આ અંગે ગુજરાતના પૂર્વ મુખ્યમંત્રી શંકરસિંહ વાઘેલાએ ભાજપ પર આરોપ લગાવ્યો છે કે માર્કેટિંગ માટે લોખંડી પુરુષ સરદાર વલ્લભભાઈ પટેલનો ઉપયોગ કરવામાં આવી રહ્યો છે. વાઘેલાએ કહ્યુ કે તેમને સમારંભનું આમંત્રણ મળ્યુ છે પરંતુ તે આ સમારંભમાં નહિ જાય.